Victorie pentru Trump în lupta cu problemele judiciare. Dosarul privind deținerea ilegală de documente clasificate a fost respins
Pe lângă șansa de a fi scăpat cu viață și aproape nevătămat dintr-un atac armat, Donald Trump mai primește un cadou și de la justiție.  Un judecător din Florida a respins luni dosarul penal în care Trump era acuzat că deține ilegal documente clasificate după ce a părăsit funcția de președinte, oferindu-i fostului lider de la Casa Albă o altă victorie legală majoră în timp ce vizează obținerea unui nou mandat prezidențial, relatează Reuters.